کسانکیں آزمانک
ھر ءُ انسان
یک مزنیں زانت کار ءُ ھدا شنُاس ءُ ساھ سمبالوکیں مردے ھر ءَ سوار ات
من جست کت ، واجہ تئ بارھ ءَ من باز اشکُتگ
تو بلاھیں نامے ءِ واھند ءِ مروچی ھر ءَ سوار ئِے زاناں ترا شر تریں اولاک نیست ؟
ھر ءِ گوشت ھرام انت ھلار انت ؟
کم ءُ بے تواری ءَ رند منا جستے کت
جی ھرام انت من پسہ دات
ھر ءِ لڈتگیں بار ھرام انت ھلار انت ۔؟
منا پدا جستے کت
ھلار انت من پسہ دات
ھما چیزاں کہ ھر وارت ھما چیز ھرام انت ھلار انت؟
پدا جستے کت
ھلار انت من پسہ دات
شر گڈاں انسان ءِ گوشت ھرام انت ھلارا نت ؟
وتی جند ءِ دلبند ءَ دستے سک کت ءُ جستے کت
جی ھرام انت نوں من پہ لپرزگی پسہ دات،
شر گڈاں انسان ءُ ھر ءِ تھا پرک چے پشکپت؟
منا ءُ وتی ھر ءَ چاران ءَ جستے کت
جی واجہ پرک ھمیش انت کہ انسان گوشت وارت
ھر نہ وارت
سک دیراں بے تواری ءُ سوچ ءَ رند منی کرا بھتریں پسہ نہ بوت پمشکاں ھنچو گوشت
شر واجہ من پمشکاں ھر ءَ سواراں کہ ھلاری اولاک ءَ بوت کنت انسان چہ منا پچ بہ گرانت ءُ بہ کُش انت ءُ بورانت من پاداں بہ باں
آھی ءَ ھنچو گوشت دوئیں پاد ھر ءِ چیر ءَ کُڈی کت انت چابُکے جت ءُ پدی بی
ڈولی بیگ